stanford-oval/wikipedia huggingface dataset:
שלי קון
קריירה

אחרי סיום לימודיה שיחקה בתפקידים קטנים בסרטי קולנוע בריטיים. אחר כך זכתה להכרה כשכיכבה בתפקיד אשיקה צ'נדירמני בסדרה "Party Animals" של ה-BBC.
ב-2001 הופיעה קון בתפקיד השוטרת מרים דה סילבה בסדרה של BBC1 "מרזי ביט". עוד שיחקה בפרקים אחדים בתפקיד קבוע בסדרה הרפואית "חדר מיון".
ב-2002 שיחקה קון בהופעת הבכורה על הבמה בתיאטרון בווסט אנד בשלושה מחזות, של העונה היעוקובית של הלהקה השייקספירית המלכותית. המחזות היו "The Island Princess", "Eastward Ho!" ו-"The Roman Actor", והם הועלו בתיאטרון גילגוד.
לקון קריירה בטלוויזיה, בקולנוע ובתיאטרון, והיא שיחקה בתפקידים ראשיים בסרטי קולנוע אירופאים ובריטיים; בדרמות טלוויזיוניות כמו "The Innocence Project" ולעיתים הופיעה בתיאטרון עם הלהקה השייקספירית המלכותית (RSC).
ב-2004 הצטרפה קון לצוות השחקנים של הסדרה הפופולרית "עם הרגליים על הקרקע" של ערוץ BBC One.
בתחילת 2008 כיכבה קון בתפקיד מירנדה היל בסדרת הדרמה "הארמון", בתפקיד ג'סיקה בסדרה "מאהבות" ובתפקיד נילה סהג'אני בפרק בסדרה "משפט ועונש".
ב-2009 הופיעה בתפקיד קלייר בסדרת הדרמה-אימה "למות על הסט".
ב-2010 שיחקה קון בתפקיד דני פרנדיוויל בסדרת הטלוויזיה "מכת מחץ".
סטיבן ספילברג בחר בה לתפקיד ראשי בסדרת הטלוויזיה "טרה נובה" ששודרה לראשונה ב-26 בספטמבר 2011.
ב-2014 השתתפה קון בסדרת הטלוויזיה האמריקאית "The Lottery".
בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV.
ב-2021 גילמה קון את דמותה של מרי שראמה בעונה השנייה של סדרת הדרמה התקופתית ברידג'רטון.
חיים אישיים

קון חיה בלונדון. בשנת 2006 השתתפה במרתון לונדון.
ב-2011 התחתנה קון עם השחקן ג'ונתן קריגן אחרי יותר מעשר שנות חברות. בנם, אוסקר, נולד באפריל 2012.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2000 |  | The Last Musketeer | אוזמה |  |
| 2000 |  | City Central | נאז |  |
| 2000 | מייבי בייבי | Maybe Baby | אחות |  |
| 2000 |  | Attachments | קארי נואלס |  |
| 2000 | עם הרגליים על הקרקע | Down to Earth | קרי ג'מיל | עונה חמישית |
| 2000–2002 | חדר מיון | Casualty | דלג'יט ראמאני | 3 פרקים |
| 2001 | הוק | Hawk | שרים רזיק |  |
| 2001 | מרזי ביט | Mersey Beat | שוטרת מרים דה סילווה |  |
| 2002 |  | Man and Boy | ג'סמין |  |
| 2002 | מכתבי אהבה | Possession | קנדי |  |
| 2003 | דור שני | Second Generation | אמבה |  |
| 2005 | צ'ארלי בממלכת השוקולד | Charlie and the Chocolate Factory | הנסיכה פונדיצ'רי |  |
| 2005 |  | Transit | אשא |  |
| 2006 |  | L' Entente cordiale | פונאם |  |
| 2006 |  | Nina's Heavenly Delights | נינה שאה |  |
| 2006 |  | The Innocence Project | ד"ר איב ווקר |  |
| 2007 | חיית מסיבות | Party Animals | אשיקה צ'נדירמני | סדרת טלוויזיה |
| 2008–2010 | מאהבות | Mistresses | ג'סיקה פרייזר |  |
| 2008 | הארמון | The Palace | מירנדה היל |  |
| 2008 | משפט ועונש | Trial & Retribution | נילה |  |
| 2008 |  | Raw | טניה | רשת RTE |
| 2008 | למות על הסט | Dead Set | קלייר |  |
| 2008 |  | New Town Killers | ג'ולי סטיוארט |  |
| 2010 |  | Marchlands | נישה |  |
| 2010 | איך אתם יודעים | How Do You Know | טרי |  |
| 2010 | מכת מחץ | Strike Back | דני פרנדיוויל |  |
| 2011 | טרה נובה | Terra Nova | אליזבת שנון | 13 פרקים |
| 2012 | עדות אילמת | Silent Witness | מפקחת בילוש קוני ג'יימס | 2 פרקים |
| 2013 |  | Heading Out | איב |  |
| 2013 | כל האמצעים כשרים | By Any Means | ג'סיקה ג'ונס |  |
| 2014 |  | The Lottery | גבריאל וסטווד |  |
| 2014 |  | 24: Live Another Day | הלן מקרתי | פרק אחד |
| 2015 | W1A | W1A |  | פרק אחד |
| 2016 | פעימת הלב | Heartbeat | מיליסנט פאטל | תפקיד ראשי; 10 פרקים |
| 2017 | שקרן שקרנית | Liar | ונסה הרמון | תפקיד ראשי; 6 פרקים |
| 2018 | שותפים לרשע | Malevolent | סמנת'ה הארלו | סרט של נטפליקס |
| 2019 | הגשר | The Rook | דניאלה וולף | מיני-סדרה |
| 2019 | מוות בגן עדן | Death in Paradise | מרינה שפרד | פרק אחד |
| 2019 | הצהרה עמוקה | Deep State | ניקול מילר |  |
| 2021 | החבורה מרחוב בייקר | The Irregulars | דיון קרוס | בפרק "איפסיסימוס" |
| 2021 |  | McDonald & Dodds | הילרי | פרק: "We Need to Talk About Doreen" |
| 2021 | ברידג'רטון | Bridgerton | מרי שארמה | עונה שנייה |
| 2023 | בשורות טובות | Good Omens | בעל זבוב | עונה שנייה |
| 2023 | דור ה-V | Gen V |  | סדרה עתידית של אמזון פריים וידאו |
הערות שוליים

↑  Hahn, Katie (9 בספטמבר 2011). "'Terra Nova' next stop on Conn's acting journey". Variety. נבדק ב-25 באוגוסט 2014. {{cite news}}:  (עזרה)
↑  Adams, Guy (1 באוקטובר 2010). "Spielberg picks new leading lady from wards of 'Casualty'". The Independent. נבדק ב-25 באוגוסט 2014. {{cite news}}:  (עזרה)
↑  "Lincolnshire actor Jonathan Kerrigan to star in BBC drama starting tonight". Lincolnshire Echo. 5 באוגוסט 2014. נבדק ב-25 באוגוסט 2014. {{cite news}}:  (עזרה)
↑  ‘Bridgerton’: Shelley Conn & Calam Lynch Join Season 2 Of Netflix Series, Deadline, ‏5 באפריל 2021 (באנגלית אמריקאית)
↑  "Flora London Marathon 2006 - 07 Celebrities and Politicians - Celebrities Running in 2006" (PDF). London Marathon. 2006. אורכב מ-המקור (PDF) ב-27 בספטמבר 2007. נבדק ב-25 באוגוסט 2014. {{cite news}}:  (עזרה)
↑  Nutkins, Kirsty (21 בספטמבר 2013). "Star of Mistress and By Any Means Shelley Conn tells of her secret marriage". Daily Express. נבדק ב-25 באוגוסט 2014. {{cite news}}:  (עזרה)
| --- | --- |
בקרת זהויות :  BNE: XX4989882  BnF: cb166605537 (data)  GND: 1203326890  ISNI: 0000 0000 8135 0029  LCCN: no2008165827  NTA: 337715211  SUDOC: 231214189  VIAF: 56438483   WorldCat (עם VIAF): 56438483
שלמה בן לולו

שלמה בן לולו (נולד בשנת 1949) הוא פוליטיקאי ישראלי, כיהן כראש מועצת בית שאן בין השנים 1983–1998.
ביוגרפיה

בן לולו נולד בקזבלנקה שבמרוקו. בשנת 1958 עלה עם משפחתו לישראל והתיישב בבית שאן. הוא בעל תואר בהנדסת תעשייה וניהול.
בן לולו התחנך בבית שאן ובהמשך חייו בתיכון בכפר בתיה, במהלך שירותו הצבאי אותר בתוכניתה של יעל רום, שעסקה באיתור צעירים מהפריפריה ושילובם באקדמיה. שלמה סיים לימודי הנדסת תעשייה וניהול בשנת 1975 והוא בין המהנדסים הראשונים שידעה העיר בית שאן. [דרוש מקור]
בתום הלימודים הוא שב לבית שאן עם אשתו והחלו להיות מעורבים פוליטית בעיר. הם הקימו תנועה א-פוליטית בשם "תמר" עם צעירים נוספים בני היישוב, לקראת הבחירות המקומיות הם חברו לתנועת הליכוד וזכו לכבוש את העירייה לראשונה בתולדות היישוב.
בן לולו נבחר לתפקיד ראש מועצת בית שאן, מטעם הליכוד, בשנת 1983, והיה ראש עיר במשך 15 שנים עד לשנת 1998.
תקופת כהונתו של בן לולו אופיינה בתנופת בנייה, פיתוח סביבתי, שיפור התשתיות ובניית אלפי יחידות דיור חדשות בבית שאן. הוא הקים מוקדי תיירות נוספים וייעל את מערכות המנהל. הוא הוסיף לסמל בית שאן אלמנטים חדשים שלא היו בסמל הקודם, שעוצב בשנת 1956. בית שאן הוכרזה כעיר, כשנה לאחר סיום כהונתו.
בהמשך דרכו של בן לולו, בשנת 2003, ניסה בנימין נתניהו, שר האוצר דאז, למנות אותו למנהל דירקטוריון חברת הגז. אולם ועדת רביבי פסלה את המינוי בנימוק שאין לבן לולו כישורי יתר הנדרשים מחבר מפלגה של השר הממנה. נתניהו טען, כי לבן לולו ניסיון ניהולי רב, שכן היה שנים ארוכות ראש מועצת בית-שאן. כמו כן, בן-לולו הוא מהנדס במקצועו. נתניהו ערער בשעתו על פסילתו של בן לולו, בפני מליאת הממשלה, אך בעקבות חוות דעת של היועץ המשפטי לממשלה הקודם, אליקים רובינשטיין, הוחלט שלא לכפות את המינוי על ועדת רביבי. בשעתו הושג הסדר זמני, לפיו בן-לולו יוכל לכהן כדירקטור, ובשלב מאוחר יותר, תיבחן שוב האפשרות למנותו ליו"ר, בעקבות כך, שימש כיו"ר זמני.
בשנת 2017 השיק את ספרו האוטוביוגרפי, "בן לולו - ישר ולעניין".
הערות שוליים

↑  מוזיאון הילדים לתולדות בית שאן ובנותיה
↑  סמל העיר בית שאן באתר מוזיאון הילדים של בית שאן
↑  נתניהו הביא לאישור הממשלה מינוי בן-לולו ליו"ר חברת הגז, באתר גלובס, 28 בדצמבר 2003
↑  דוד חיון, ‏עו"ד נחמה סנה תמונה ליו"ר חברת הגז הטבעי הממשלתית, באתר גלובס, 28 בנובמבר 2004
]
ביקור ממלכתי בבית שאן עם חנוכת הפארק הלאומי, משמאל לימין: שלמה בן לולו; ראש הממשלה דאז, יצחק שמיר; שר התיירות דאז, אברהם שריר; ושר החינוך דאז, יצחק נבון.
שלמה באספת בחירות בשנת 1983
קבוצת הפועל בית שאן שיחקה בליגה לאומית (באותן שנים ליגת העל) במשך חמש עונות בשנות ה-90. בתמונה שלמה עם יור הקבוצה ללוש אנדריי וקפטן הקבוצה איתן טייב
שלמה בן זאב

| --- | --- |
אין תמונה חופשית
 לידה:  1941
 פטירה:  29 בינואר 1992 (בגיל 51 בערך)
 קבוצות כשחקן
 1958- 1966   1966- 1972  :  מכבי קריית מוצקין   מכבי חיפה
 
שלמה בן זאב (1941 - 29 בינואר 1992) היה כדורסלן ישראלי ששיחק במכבי קריית מוצקין, מכבי חיפה ובנבחרת ישראל בשנות ה-60. מלך הסלים של מכבי קריית מוצקין בכל הזמנים.
ביוגרפיה

בעונת 1958/1959 ערך בן זאב את הופעת הבכורה שלו במכבי קריית מוצקין. באותה עונה הצטרפו אל הקבוצה כוכבי הפועל קריית חיים: חנוך ברקון ראובן בורג ויצחק גודס, אשר יחד עם בן זאב ושלמה דובדבני - הרכיבו את חמישיית הקבוצה. הקבוצה סיימה את העונה במקום התשיעי, כאשר בן זאב קלע בממוצע של 9.9 נקודות למשחק. בגביע המדינה הפסידה הקבוצה ברבע הגמר למכבי חיפה. בעונה הבאה, עונת 1959/1960, מונה אברהם פסח למאמן החדש של הקבוצה. בן זאב יחד עם ברקון ודובדבני, הובילו את הקבוצה להישג השיא שלה - מקום שישי בליגה. בן זאב קלע בממוצע של 13.9 נקודות למשחק. לאחר עונה זו, נחלשה הקבוצה בהדרגה בעונות הבאות.
בעונה הבאה, עונת 1960/1961 סיימה הקבוצה במקום ה-10. בן זאב (ממוצע 11.3 נקודות למשחק) המשיך להוביל את הקבוצה יחד עם ברקון ודובדבני. בגביע המדינה הודחה הקבוצה ברבע הגמר בידי מכבי ירושלים. בשתי העונות הבאות 1961/1962, 1962/1963 המשיכה הקבוצה להוות קבוצת תחתית וסיימה במקום ה-9 וה-10 בהתאמה. עם זאת בן זאב המשיך לקלוע בממוצע גבוה - 16.2 ו-18.2 נקודות למשחק בהתאמה.
בשנת 1963 השתתף במדי נבחרת ישראל באליפות אירופה שנערכה בורוצלב, תחת המאמן יהושע רוזין. הנבחרת סיימה את האליפות במקום התשיעי עם ארבעה ניצחונות וחמישה הפסדים. בן זאב שותף במשחק אחד, נגד בלגיה, בו קלע נקודה אחת.
בעונת 1966/1967 עבר בן זאב למכבי חיפה, תחת המאמן שמואל יעקובסון, ושיתף פעולה עם חיים בוכבינדר ודן אייק. בעונה הראשונה סיימה הקבוצה במקום החמישי כאשר בן זאב קלע בממוצע של 11 נקודות למשחק. בן זאב המשיך לשחק בחיפה עוד ארבע עונות, עד שפרש באמצע עונת 1971/1972.
סך הכל שיחק בן זאב 13 עונות בליגה הבכירה בהן השתתף ב-247 משחקי ליגה בהם קלע 3,178 נקודות, והוא מלך הסלים בכל הזמנים של מכבי קריית מוצקין. במדי נבחרת ישראל רשם בן זאב 13 הופעות והשתתף באליפות אירופה בכדורסל 1963.
ביום 29 בינואר 1992 נפטר בן זאב ונטמן בבית העלמין צור שלום בקריית ביאליק.
בשנת 2016 קיבלה רעייתו בשמו פרס על תרומה מיוחדת בתחום הכדורסל מעמותת הספורט של קריית מוצקין.
הערות שוליים

1 2  מכבי קריית מוצקין, קלעי כל הזמנים, אתר מנהלת הליגה
1 2 3 4 5  שלמה בן זאב, קלעי כל הזמנים, אתר מנהלת הליגה
↑  כרטיס שחקן, אליפות אירופה 1963, אתר פיב"א
↑  צמד מצליח, דבר, 21 במאי 1972
↑  שלמה בן זאב, אתר myheritage
↑  ענקי הספורט של קריית מוצקין מתאחדים, ניוז חיפה והקריות, 3 במרץ 2016
| ‏‏נבחרת ישראל‏ - אליפות אירופה בכדורסל 1963 (מקום תשיעי) |
| --- | --- | --- |
|  1 כהן-מינץ •  2 אשד •  3 שלף •  4 לובצקי •  5 חמו •  6 גוט •  7 דר •  ‏8‏ ‏קליין‏‏  •‏ 9 בן זאב • 10 הופמן • 11 חזן • 12 זייגר-זוהר • מאמן: רוזין  |  1 כהן-מינץ •  2 אשד •  3 שלף •  4 לובצקי •  5 חמו •  6 גוט •  7 דר •  ‏8‏ ‏קליין‏‏  •‏ 9 בן זאב • 10 הופמן • 11 חזן • 12 זייגר-זוהר • מאמן: רוזין  | ישראל |
שמן בוטנים

| --- | --- |

 
 מאכלים
 סוג:  שמן זרעים, non-drying oil 
 מרכיבים עיקריים:  בוטן 
 
שמן בוטנים הוא שמן צמחי המופק מבוטנים. לשמן זה יש בדרך כלל טעם עדין או נייטרלי, אם כי בשילוב בוטנים קלויים בשלב הייצור, הטעם והארומה עשויים להיות חזקים יותר. השמן הוא מאפיין במטבח האמריקאי, הסיני, ההודי, האפריקאי והדרום מזרח אסייתי, הן לבישול כללי והן לתוספת טעם. ביחס לשמני בישול אחרים, לשמן בוטנים יש נקודת עשן גבוהה יחסית, ולכן יש שימוש נפוץ בו לטיגון מזון.
בשל המחסור בשמנים אחרים, השמן היה בשימוש נרחב בארצות הברית במהלך מלחמת העולם השנייה.
בוטנים המכילים עובש מייצרים אפלטוקסין רעיל, ולכן בלי בקרת איכות יעילה על תהליך הייצור, השמן עשוי להכיל את הרעלים האלו.
שימושים

שמן בוטנים לא מזוקק משמש כחומר טעם למאכלים המשתמשים בשמן שומשום. שמן בוטנים מזוקק משמש בדרך כלל לטיגון כמות גדולה של מזון, כגון צ'יפס. כמו כן, נקודת העשן של שמן בוטנים הוא 450 מעלות פרנהייט (232 מעלות צלזיוס).
בתערוכה העולמית של פריז מ-1900, החברה הגרמנית Deutz AG, לבקשת ממשלת צרפת, הדגימה שימוש בשמן בוטנים כמקור דלק למנוע הדיזל. הדגמה זו הייתה אחת ההדגמות המוקדמות ביותר של טכנולוגיית ביו דיזל.
ניתן להשתמש בשמן בוטנים, כמו בשמנים צמחיים אחרים, להכנת סבון בתהליך הסיבון. בנוסף לכך, שמן בוטנים משומש כשמן עיסוי.
הרכב

חומצות השומן העיקריות של שמן בוטנים הם חומצה אולאית, חומצה לינולאית וחומצה פלמיטית. כמו כן, השמן מכיל גם מעט חומצה סטארית, חומצה ארכידית (אנ'), חומצה בהנית (אנ'), חומצה ליגנוצרית (אנ') וחומצות שומן אחרות.
הערות שוליים

↑  "Peanut Oil - Uses, Health Benefits & Nutrition". ארכיון מ-2023-03-22. נבדק ב-2024-01-26.
↑  Liu, Xiaojun; Jin, Qingzhe; Liu, Yuanfa; Huang, Jianhua; Wang, Xingguo; Mao, Wenyue; Wang, Shanshan (2011). "Changes in Volatile Compounds of Peanut Oil during the Roasting Process for Production of Aromatic Roasted Peanut Oil". Journal of Food Science. 76 (3): C404–12. doi:10.1111/j.1750-3841.2011.02073.x. PMID 21535807.
↑  "USA-Grown Peanut Sources - Peanut Oil". National Peanut Board. אורכב מ-המקור ב-11 ביוני 2008. נבדק ב-15 בינואר 2012. {{cite web}}:  (עזרה)
↑  "The Peanut Situation" (Dec 12, 1942) The Billboard (ארכיון)
↑  "Aflatoxin suspected in cooking oil". United Press International. 29 בדצמבר 2011. ארכיון מ-2022-08-14. נבדק ב-2024-01-26. {{cite news}}:  (עזרה)
↑  The Smoke Point of Fats & Oils (אורכב 26.02.2018 בארכיון Wayback Machine) - TheSpruce.com
↑  "Peanut Biodiesel". Boiled Peanut World. 2010. ארכיון מ-2023-06-10. נבדק ב-3 באוגוסט 2011. {{cite web}}:  (עזרה)
↑  "Saponification Table Plus The Characteristics of Oils in Soap", Soap Making Resource (ארכיון)
↑  "USDA National Nutrient Database for Standard Reference". Nutrient Data Laboratory, Agricultural Research Service, United States Department of Agriculture. אורכב מ-המקור ב-3 במרץ 2015. נבדק ב-3 באוגוסט 2011. {{cite web}}:  (עזרה) Choose peanut oil and then "Oil, peanut, salad or cooking".
↑  "Peanut Oil - an overview | ScienceDirect Topics". www.sciencedirect.com. ארכיון מ-2021-07-21. נבדק ב-2021-02-12.
| --- | --- |
בקרת זהויות :  NLI: 987007531450405171  BnF: cb11982691s (data)  LCCN: sh85098998
שלי לונג

| --- | --- |

שלי לונג, 1996
 לידה:  23 באוגוסט 1949 (בת 75) פורט ויין, אינדיאנה, ארצות הברית 
 שם לידה:  Shelley Lee Long 
 מדינה:  ארצות הברית 
 תקופת הפעילות:  מ-1975 
 מקום לימודים:  בית הספר לתקשורת של אוניברסיטת נורת'ווסטרן  South Side High School 
 בן או בת זוג:  Bruce Tyson (16 באוקטובר 1981–14 בנובמבר 2004) 
 מספר צאצאים:  1 
 פרסים והוקרה:  פרס אמי לשחקנית הטובה ביותר בסדרה קומית (1983)  פרס גלובוס הזהב לשחקנית המשנה – סדרה, מיני סדרה או סרט טלוויזיה (1983)  פרס גלובוס הזהב לשחקנית הטובה ביותר בסדרת קומדיה או סדרה מוזיקלית (1985) 
 פרופיל ב-IMDb
 
שלי לי לונג (באנגלית: Shelley Lee Long; נולדה ב-23 באוגוסט 1949)
היא שחקנית אמריקאית, זוכת שני פרסי גלובוס הזהב ופרס אמי על תפקידה בקומדיית המצבים "חופשי על הבר".
ביוגרפיה

לונג נולדה בעיר פורט ויין שבאינדיאנה לזוג מורים אייבדין ולילאנד לונג.
כתלמידה בתיכון הצטיינה בנאומים ואף השתתפה בתחרויות ארציות.
למדה דרמה באוניברסיטת נורת'ווסטרן אך לא סיימה, לאחר שעזבה באמצע הלימודים כדי להפוך לשחקנית ודוגמנית.
קריירת משחק

התפרסמה כשחקנית קולנוע לראשונה בתחילת שנות ה-80 בקומדיות "משמרת לילה" של רון הווארד בתפקיד בלינדה, שכנתו הפרוצה של משקיע וול סטריט צ'אק לאמלי (הנרי וינקלר) והסלפסטיק "איש המערות" לצידם של רינגו סטאר ודניס קווייד.
ב-1984 הייתה לונג מועמדת לפרס גלובוס הזהב לשחקנית הטובה ביות בתפקיד קומי/ מוזיקלי על הופעתה בדרמה הקומית "גירושין נוסח הוליווד" בתור לוסי ברודסקי אמה של קייסי (דרו ברימור) המתגרשת מהעלה אלברט (ראיין אוניל).
לאחר מכן שיחקה לצידו של טום הנקס בקומדיה בהפקת סטיבן ספילברג "זהירות הבית מתפרק" ולצד בט מידלר בקומדיה "נוכל, האוהבת והמאהבת".
לונג שיחקה את אם משפחת בריידי קרול בקומדיות "חבורת בריידי" ו"משפחת בריידי חוזרת".
ב-2002 השתתפה בקומדיה של רוברט אלטמן "הנשים של ד"ר טי" בתור קרולין, המזכירה של הגניקולוג העשיר ד"ר סאליבן טרוויס (ריצ'רד גיר).
חופשי על הבר

לונג התפרסמה בקנה מידה עולמי בזכות קומדיית המצבים המצליחה "חופשי על הבר", שנמשכה 11 שנים.
בסדרה הופיעה לונג בתפקיד דיאן צ'יימברס, המלצרית המתנשאת של הבר "צ'ירס", זכתה בשני  פרסי גלובוס הזהב ובפרס אמי.
לונג עזבה את הסדרה בסוף העונה החמישית ואת מקומה תפסה קירסטי אלי.
שיחקה בתפקיד דיאן צ'יימברס גם בארבעה פרקים בקומדיית המצבים "פרייז'ר".
חיים אישיים

ללונג בת אחת, השחקנית ג'וליאנה טייסון מנישואיה השניים לברוס טייסון, ממנו התגרשה לאחר 23 שנות נישואין.
כתוצאה מדיכאון ניסתה לונג להתאבד לאחר שנטלה מנת יתר של משככי כאבים.
פילמוגרפיה

מעגל קטן של חברים (1980)
איש המערות (1981)
משמרת לילה (1982)
לאבד את הבתולים בטיחואנה (1983)
גירושין נוסח הוליווד (1984)
זהירות הבית מתפרק (1986)
נוכל, האוהבת והמאהבת (1987)
שלום שוב (1987)
כנופיית בברלי-הילס (1989)
אל תגיד לה שזה אני (1990)
נכסים קפואים (1992)
חבורת בריידי (1995)
משפחת בריידי חוזרת (1996)
לולו על הגשר (1998)
הרפתקאות אלמו בזעפניה (1999)
הנשים של ד"ר טי (2000)
איש הפיצה (2011)
Best Man Down‏ (2012)
פרחים שונים (2017)
The Cleaner‏ (2021)
טלוויזיה

עיר שנייה (1976–1977)
חופשי על הבר (1982–1993)
Disney's Freaky Friday‏ (1995) - סרט טלוויזיה של ABC
פרייז'ר (1994–2001)
בוסטון קומון (1996)
קלי קלי (1998)
משפחה מודרנית (2009-2019)
שלי קרייצר-לוי

| --- | --- |

 ענף מדעי:  משפטים
 מקום לימודים:  אוניברסיטת תל אביב 
 מוסדות:  המרכז האקדמי למשפט ולעסקים 
 פרסים והוקרה:  פרס צלטנר (2016) 
 מספר צאצאים:  2 
 
שלי קרייצר-לוי היא פרופסור חבר במרכז האקדמי למשפט ולעסקים וסגנית דיקן בפקולטה למשפטים. היא מומחית בתחום דיני הקניין, דיני הירושה וכלכלה משתפת. מחקריה עוסקים בשאלות רחבות הקשורות לקניין בהקשרו החברתי בשני תחומים עיקריים, קניין ומערכות יחסים במשפחה והממשק בין זכויות קניין, צרכנות וטכנולוגיה.
ביוגרפיה

קרייצר-לוי גדלה בנתניה. היא התחנכה בתיכון טשרניחובסקי, ושירתה במכהנ"מ (מפקדת כוחות הנ"מ). היא סיימה את לימודי התואר הראשון במשפטים באוניברסיטת תל אביב בהצטיינות. במהלך הלימודים זכתה במספר פרסי הצטיינות, ובהם פרס הצטיינות מטעם כנסת ישראל. בשנת 2003, קרייצר-לוי התמחתה אצל נשיא בית המשפט העליון דאז, אהרן ברק.
לאחר ההתמחות, קרייצר-לוי השלימה את לימודיה במסלול הישיר לדוקטורט באוניברסיטת תל אביב. עבודתה מחקר שלה עסקה בקשר הבין דורי והציע חשיבה מחודשת על דיני הירושה בפרספקטיבה השוואתית. במהלך לימודיה שהתה כחוקרת אורחת באוניברסיטת ייל.
בסוף שנת 2009 התחילה קרייצר-לוי את עבודתה במרכז האקדמי למשפט ולעסקים שם היא מלמדת דיני קניין, דיני ירושה, וכן קורסים בנושא כלכלה משתפת, אתגרים טכנולוגים למציאות משפטית וסדנה במשפט פרטי. בשנת 2016, זכתה בפרס צטלנר לחוקר הצעיר הניתן על ידי ארגון רוטרי והפקולטה למשפטים של אוניברסיטת תל אביב.
קרייצר-לוי לימדה סמינר בנושא כלכלה משתפת באוניברסיטת קורנל, ושימשה כחוקרת אורחת בבתי הספר למשפטים של אוניברסיטת הארוורד, אמורי, קינגס קולג' לונדון וכן כמדענית אורחת באוניברסיטת פדובה באיטליה. מאז 2016 היא מכהנת כ-Global Affiliated Faculty ב-Vulnerability and Human Condition Initiative בבית הספר למשפטים של אוניברסיטת אמורי. בנוסף, קרייצר-לוי משמשת כעורכת של כתב העת Journal of Property, Law and Society. קרייצר לוי חברה בפורום המרצות והמרצים למשפטים למען הדמוקרטיה, הפועל נגד השינויים שהוצעו במערכת המשפט בשנת 2023.
מחקריה

בתחום דיני הירושה, פיתחה קרייצר-לוי את תאוריית ההמשכיות של ירושה. התיאוריה מציעה הצדקה המבארת את מקומם הרצוי הן של חופש הציווי והן של הגנה על המשפחה במסגרת דיני הירושה. במאמריה יישמה קרייצר-לוי את השלכות הצעתה במספר הקשרים וביניהם, בחירת מצווה לנשל נשים מהירושה מסיבות דתיות, כוחם של מצווים להגביל בתנאים את השימוש ברכוש של יורשיהם, ותקפותם של הסכמי ירושה.
בספרה בתחום כלכלה משתפת עסקה בהשלכות של בחירה בגישה לרכוש במקום בעלות על תיאוריה קניינית, ובצורך בחשיבה מחודשת בהגנה על צרכנים הבוחרים בשימוש קצר טווח בנכסים. נוסף על כך, מחקריה עוסקים בתחום זכויות הקניין של צרכנים בעידן הטכנולוגי.
פרסומים עיקריים > ספר

Shelly Kreiczer-Levy, Destabilized Property: Property Law in the Sharing Economy (Cambridge University Press, 2019).
פרסומים עיקריים > מאמרים נבחרים

שלי קרייצר-לוי, "חידת הירושה: רצון, המשכיות ומחויבות" משפט ועסקים כב 165 (2019)
שלי קרייצר-לוי ואיילת בלכר-פריגת, "הנה היה אדם ואיננו: על פרשנות צוואה ונשמה חסרה" עיוני משפט לח 571 (2016)
שלי קרייצר-לוי "שיתוף במגורים: המקרה של ילדים בגירים המתגוררים עם הוריהם" מחקרי משפט ל-591 (2016).
שלי קרייצר-לוי "אי הכרה בחוזי ירושה – האמנם כלל חסר ערך?" חוקים ד 5 (2012)
Shelly Kreiczer-Levy & Waoshi Bang, The Family of the City; The Family of the Country American Journal of Comparative Law (forthcoming 2023).
Shelly Kreiczer-Levy, The Consumer Bundle, 98 Washington Law Review (forthcoming 2023).
Shelly Kreiczer-Levy, Big Data and the Modern Family, 2019 Wisconsin Law Review 349 (2019).
Shelly Kreiczer-Levy, Share, Own, Access, 36 Yale Law and Policy Review 155 (2017).
Shelly Kreiczer-Levy, Property’s Immortality 23 Cardozo Journal of Law and Gender 107 (2016)
Shelly Kreiczer-Levy, Consumption Property in the Sharing Economy 43 Pepperdine Law Review 61 (2015).
Shelly Kreiczer-Levy, The Informal Property Rights of Boomerang Children in the Home 74 Maryland Law Review 127 (2014).
חיים אישים

קרייצר-לוי נשואה לעומר והיא אם לשתי בנות.
הערות שוליים

↑  כנסו וקראו עוד על פרופ' שלי קרייצר לוי | המרכז האקדמי למשפט ולעסקים, באתר המרכז האקדמי למשפט ולעסקים ברמת גן, ‏1 בנובמבר 2018
↑  שלי קרייצר-לוי | מוסד אקדמי המרכז האקדמי למשפט ולעסקים | אינדקס המחקר במכללות בישראל, באתר המחקר במכללות, ‏2 בספטמבר 2020
1 2  כנסו וקראו עוד על פרופ' שלי קרייצר לוי | המרכז האקדמי למשפט ולעסקים, באתר המרכז האקדמי למשפט ולעסקים ברמת גן, ‏1 בנובמבר 2018
↑  https://ric.org.il/researcher/shelly-kreiczer-levy/
↑  http://www.cambridgeblog.org/author-profile/shelly-kreiczer-levy/
↑  https://web.gs.emory.edu/vulnerability/faculty/global-affiliated-faculty/index.html
↑  https://www.alps-law.org/_files/ugd/d91411_5807122ac7cd4ebba2bffcd26bca130b.pdf
↑  "מי אנחנו", פורום המרצות והמרצים למשפטים למען הדמוקרטיה.
↑  שלי קרייצר-לוי, "חידת הירושה: רצון, המשכיות ומחויבות" משפט ועסקים כב 165 (2019)
↑  A Herança no Pensamento da Professora Shelly Kreiczer-Levy, Revista de Faculdade de Direito da UFG
↑   Shelly Kreiczer-Levy & Meital Pinto, Property and Belongingness: Rethinking Gender-Bias Disinheritance 21 Texas Journal of Women and the Law 119 (2011)
↑  Shelly Kreiczer-Levy, Destabilized Property: Property Law in the Sharing Economy (Cambridge University Press, 2019)
↑  Shelly Kreiczer-Levy, Reclaiming Feudalism for the Technological Era, 41 Cardozo Arts & Entertainment Law Journal 183 (2023)
| --- | --- |
בקרת זהויות :  NLI: 987007304063005171  VIAF: 107510029   WorldCat (עם VIAF): 107510029 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שלי קרייצר-לוי".
שמן אבוקדו

| --- | --- |

 
 מאכלים
 סוג:  מזון, שמן צמחי, non-drying oil 
 מרכיבים עיקריים:  אבוקדו 
 
שמן האבוקדו מופק בכבישה קרה מהציפה של פרי האבוקדו. לשמן צבע ירוק וריח של אבוקדו. שמן זה משמש בעיקר לטיגון ותיבול של מזון. שמן האבוקדו מאופיין בטעם פירות עדין.
תהליך הפקת השמן

בתחילת התהליך מכניסים את פרי האבוקדו לאחר שטיפה למערכת ייצור המפרידה את בשרו מהגרעין ומהקליפה. יתרת הפרי נטחנת לעיסת אבוקדו (גואקמולה) שאותה מעבירים למערבלים. במערבלים שוקעים חלקי הפרי והשמן מתחיל לצוף. השמן הנקי מועבר לאחסנה במכלים בתוך חדר קירור. השמן מאוחסן בבקבוקי זכוכית כהים המגינים עליו מפני קרינת UV.
שמן אבוקדו מופק בכבישה קרה אחת, ולו דרגת חמיצות מתחת לאחוז אחד.
נקודת העשן של שמן האבוקדו גבוהה ביחס לשמנים צמחיים אחרים, 255 מעלות צלזיוס, ולכן הוא מתאים גם לטיגון.
הרכב

השמן עשיר בחומצת שומן חד בלתי רווי (בעיקר חומצה אולאית חד בלתי רוויה 18:1), ומכיל כמות נמוכה של שומן רווי.
בשמן תכולה גבוהה של ויטמין E (טוקופרול), שהוא נוגד חמצון. כף (15 מ"ל) שמן אבוקדו מספקת כ-20% מהצריכה היומית המומלצת של ויטמין E למבוגרים, וכ-50%-35% מהצריכה היומית המומלצת לילדים ולבני נוער. בשמן נוגדי חמצון נוספים.
מחקר שבוצע באוניברסיטת אוהיו, הראה שנוסף על היותו עשיר בקרוטנואידים, תוספת שמן אבוקדו מכבישה קרה לסלט מגדילה את יכולת הגוף לספוג קרוטנואידים שנמצאים בירקות אחרים בסלט: בטא-קרוטן נספג פי 15, אלפא-קרוטן נספג פי 7, לוטאין נספג פי 5 וליקופן נספג פי 4.5. עוד מצא המחקר כי כמות הקרוטנואידים המצויה בשמן אבוקדו מכבישה קרה גבוהה, בהשוואה לזו המצויה בשמן שעבר כבישה חמה, מכיוון שהחום פוגע בכמות הקרוטנואידים.
השמן עשיר בכלורופיל (40-60ppm).
לקריאה נוספת

Recent Research on the Health Components in Cold Pressed Avocado Oil.Marie Wong, Cecilia Requejo, Tony McGhie, Yan Wang, Laurence Eyres, Allan Woolf.Massey University & HortResearch, New Zealand.
Carotenoid Absorption from Salad and Salsa by Humans Is Enhanced by the Addition of Avocado or Avocado Oil .Nuray Z. Unlu, Torsten Bohn, Steven K. Clinton ,Department of Food Science and Technology and Internal Medicine, Ohio State University. The Journal of Nutrition 135:431-436, March 2005.
קרדיו-וסקולרית .ד"ר ישי לוי פיטוסטרולים בתזונה ומניעת תחלואה . Israel J Med . 2009 . March No 14.
הערות שוליים

↑  Unlu NZ, Bohn T, Clinton SK, Schwartz SJ, Carotenoid absorption from salad and salsa by humans is enhanced by the addition of avocado or avocado oil, J Nutr. 2005 Mar;135(3):431-6.
↑  Avocado Oil: A New Edible Oil from Australasia L. Eyres et al.